
EH Bildu Nafarroa talde parlamentarioko Oihan Mendo Goñi jaunak, Legebiltzarreko Erregelamenduan ezarritakoaren babesean, honako interpelazio hau aurkezten du, Osoko Bilkuran eztabaidatzeko.
Adierazle eta azterlan zientifiko guztiek diote emergentzia klimatikoa bizi dugula. Urrunago joan gabe, azken 7 urteak izan dira mundu osoan erregistratutako beroenak, eta Europar Batasuneko Copernicus programaren arabera, zenbait unetan 1,5 ° C gainditu dugu industriaurreko mailekin alderatuta, hori baitzen Parisko Akordioak markatutako lehen mugarria.
Egoera hori geldiarazteko, beharrezkoa da kontsumo-eredua aldatzea, bai eta egoera honetara ekarri gaituzten prozesu ekonomiko eta sozial guztiak hurbiltzeko, murrizteko eta deskarbonizatzeko politika orokortuak baliatzea ere.
Horregatik guztiagatik, klima-aldaketaren aurka borrokatzeko politiken ezaugarriei, aplikazioari eta emaitzei buruzko interpelazio hau aurkezten diogu Landa Garapeneko eta Ingurumeneko kontseilari Jose María Aierdi Fernández de Barrena jaunari.

